text: Storken er landet
  05 marts 2017 kl. 19.41
  Søndag slog to storke sig ned i træer ved Esbjerg. Lørdag blev en stork set ved Vidåen i Sønderjylland.
  Søndag landede foråret i Esbjerg. To storke slog sig ned i nogle udgåede træer ved Tarphagevej tæt på Fiskeri- og Søfartsmuseet ved Sædding Strand.
  Og det er ikke engang de første storke, som er observeret i Danmark i år. Lørdag blev der rapporteret om en  ved Vidåen i Sønderjylland. Den trak senere i en nordlig retning. Det oplyser storkene.dk.
  I Esbjerg var det Nadja Wilhelmsen, der så de to storke i træerne. Hun var egentligt ude for at se på sæler og havde slet ikke regnet med at se storke, men det var det – helt klart med sorte vinger, hvid krop og røde ben, fortæller hun til Storkene.dk. 
  Der er allerede adskillige storke lige syd for grænsen i Slesvig-Holsten. Billedet øverst i artiklen er et arkivfoto.
  
  